Ericu950/Stoicheia-meter-silver huggingface dataset:
Εἰκὼν τοσοῦτον ἰσχύει βασιλέως θνητοῦ ·
ἀθανάτου βασιλέως εἰκὼν ὁ σταυρός , οὐκ ἠδύνατο καὶ φανεῖσα μόνον , καὶ πέτραν ῥῆξαι , καὶ τὸν οὐρανὸν καὶ πᾶσαν τὴν οἰκουμένην 0 ;
ἢ οὐκ ἤκουσας πῶς ὁ μακάριος Δαυὶδ ἐρωτᾷ τὴν κτίσιν ;
ἐπειδὴ καὶ τὴν θάλασσαν ῥάβδῳ Μωϋσῆς ἐπάταξε καὶ τῇ αὐτῇ ῥάβδῳ καὶ τὴν πέτραν ἔτυψε , καὶ πᾶν σημεῖον διὰ τῆς ῥάβδου ἐποίησεν , Τί σοι ἐστί , θάλασσα , ὅτι ἔφυγες , καὶ σοί , Ἰορδάνη , ὅτι ἐστράφης εἰς τὰ ὀπίσω 0 ;
τί γέγονέ φησιν , ὅτι μετεβλήθησαν ὅροι φύσεως ;
διὰ τί ἐσαλεύθησαν θεμέλιοι τῆς δημιουργίας ;
τί σοι ἐστί , θάλασσα , ὅτι ἔφυγες ;
τοσοῦτοι αἰῶνες καὶ ἐπὶ τοῦ σχήματος ἔμεινας .
Οὐδέποτε οἱ ῥέοντες ποταμοὶ ἐξέωσάν σε ἐκ τοῦ πελάγους ·
οὐχ ὑπεχώρησας τοσούτοις ῥεύμασι καὶ νῦν τίνα ἰδοῦσα ᾐδέσθης ;
τί ὑπεχώρησας ;
τί ἔλυσας τὸν ὅρον τοῦ νομοθέτου , τοῦ κελεύσαντός σοι Μέχρι τούτου ἐλεύσῃ καὶ οὐχ ὑπερβήσῃ ;
ἔθετο τῇ θαλάσσῃ νόμον αἰώνιον καὶ οὐχ ὑπερβήσεται .
Εἰ οὖν τοιοῦτον ἔλαβες νόμον , τί σχίζεις τὸ ῥεῦμα ;
τί σοι ἐστί ;
τί γὰρ γέγονε ;
τί εἶδες ;
τί ἔπαθες ;
τί σοι ἐστί , θάλασσα , ὅτι ἔφυγες καὶ σοί , Ἰορδάνη , ὅτι ἐστράφης εἰς τὰ ὀπίσω ;
τὰ ὄρη ὅτι ἐσκιρτήσατε ὡσεὶ κριοὶ καὶ οἱ βουνοὶ ὡς ἀρνία προβάτων 0 1 .
ἠρώτησε καὶ ἡ ἄψχος ὑπακούει καὶ ἀποκρίνεται ·
ἀπὸ προσώπου κυρίου 0 .
ποίου 0 ;
ποῖον γὰρ εἶδες πρόσωπον ἐν τῇ θαλάττῃ ;
ποῖον εἶδες πρόσωπον ἐν τῇ πέτρᾳ ;
μωϋσῆν εἶδες καὶ ῥάβδον .
πρόσωπον οὐκ ἐφάνη .
Οὐδὲ εἶπεν ἡ γραφὴ κατὰ τὸ σύνηθες ὅτι ὤφθη κύριος ἐν τῇ θαλάσσῃ καὶ εἶδον οἱ Αἰγύπτιοι καὶ ἐφοβήθησαν ·
ἀλλὰ Μωϋσῆς ἦν κατέχων τὴν ῥάβδον .
ἡ δὲ κτίσις λεγει ·
ἀπὸ προσώπου κυρίου ἐσαλεύθη ἡ γῆ .
τοῦ στρέψαντος τὴν πέτραν εἰς λίμνας ὑδάτων .
πρόσωπον κυρίου καλεῖ τὴν ῥάβδον , ἐπειδὴ εἰκόνα ἔφερε τοῦ σταυρωθέντος .
ὅτι δε ἡ τοῦ Μωϋσέως ῥάβδος εἰκών ἐστι τοῦ σωτῆρος ἡμῶν , ἄκουε Εἶπεν ὁ κύριος τῷ κυρίῳ μου ·
κάθου ἐκ δεξιῶν μου , ἕως ἂν θῶ τοὺς ἐχθρούς σου ὑποπόδιον τῶν ποδῶν σου .
ῥάβδον δυνάμεως ἐξαποστελεῖ σοι κύριος ἐκ Σιὼν καὶ κατακυρίευε ἐν μέσῳ τῶν ἐχθρῶν σου .
ὁρᾷς ὅτι ἡ ῥάβδος ἐκείνη εἰκὼν ἦν τῆς ῥάβδου τῆς δυνάμεως ;
ῥάβδον δυνάμεως ὅταν εἴπῃ ῥάβδου βασιλικῆς λέγει σύνθημα .
ῥάβδος εὐθύτητος ἡ ῥάβδος τῆς βασιλείας σου 0 .
ῥάβδον δυνάμεως , τουτέστι βασιλείαν δυνατήν 0 .
δυνατὴν διὰ τί 0 ;
ὅτι διὰ τῶν ἐναντίων τὰ ἐναντία κατορθοῖ 0 ·
διὰ πάθους ἀπάθειαν ἡμῖν χαρίζεται .
διὰ θανάτου ἀθανασίαν δωρεῖται .
διὰ σταυροῦ σταυροῖ τοὺς δαίμονας .
διὰ τῆς ῥάβδου φανερώσεως ἐθριάμβευσε τὴν τῶν δαιμόνων φάλαγγα .
Εἰκότως οὖν καὶ ῥάβδον δυνάμεως , οὐκ ἀπὸ τῶν ἀκολούθων νικώσης ἀλλ ἀπὸ τῶν ἐναντίων τῶν ἐχθρῶν περιγινομένης 0 .
ἀπὸ προσώπου κυρίου ἐσαλεύθη ἡ γῆ , τοῦ στρέψαντος τὴν πέτραν εἰς λίμνας ὑδάτων . .
ὢ τῆς ἀγνωμοσύνης τῶν αἱρετικῶν 0 .
ἡ πέτρα τὴν ῥάβδον θεασαμένη ᾐδέσθη .
Εἰκόνα σταυροῦ εἶδεν ἡ πέτρα καὶ ᾐδέσθη ·
Αἱρετικοὶ αὐτὸν τὸν σωτῆρα εἶδον καὶ οὐκ ἠρυθρίασαν .
ἡ πέτρα θεασαμένη σταυροῦ εἰκόνα , καὶ ἃ μὴ εἶχε , προήνεγκεν ·
αἱρετικοὶ εἶδον τὸν σωτῆρα καὶ ἃ παρέλαβον ἠρνήσαντο .
ἐκείνη προφέρει ἃ μὴ εἶχεν .
Οὗτοι ἀρνοῦνται ἃ ἔλαβον .
παρέλαβον πίστιν καὶ πίστιν ἠρνήσαντο .
παρέλαβον φώτισμα καὶ τοῦ φωτίσματος τὴν δύναμιν ἠρνήσαντο .
ἀλλ  ἔλθωμεν ἐπὶ τὸν ἰατρὸν τῶν ἡμετέρων ψυχῶν , τὸν καὶ λόγῳ ἡμᾶς παιδεύοντα καὶ τοῖς λειψάνοις τοῖς ἑαυτοῦ τὴν πόλιν τὴν ἡμετέραν τειχίζοντα ·
ἰωάννην λέγω τὸν βαπτιστήν , λούσαντα ἡμᾶς σήμερον τῷ λόγῳ τῆς μετανοίας ·
ἴδωμεν αὐτόν , δι ὧν πρὸς τὸν σωτῆρα ἀποστέλλει παιδεύοντα ἡμᾶς τὴν ἀλήθειαν .
σήμερον γάρ , ὡς ὑπανεγνώσθη ταῖς ὑμετέραις ἀκοαῖς , ἀπέστειλεν Ἰωάννης ὁ βαπτιστὴς πρὸς τὸν κύριον ἡμῶν Ἰησοῦν Χριστὸν λέγων ·
σὺ εἶ ὁ ἐρχόμενος ἢ ἕτερον προσδοκῶμεν ;
δοκεῖ πως ὑπεναντίον εἶναι τῇ τοῦ προφήτου ἐπαγγελίᾳ ἡ ἀμφιβολία .
τὸ γὰρ Σὺ εἶ ὁ ἐρχόμενος ἢ ἕτερον προσδοκῶμεν ;
κατὰ τὸ φαινόμενον ἐν τῇ λέξει οὐδέπω πεπιστευκότος , ἀλλ ἐπιζητοῦντός ἐστιν .
ἐπερωτάσθω τοίνυν ὁ προφήτης καὶ πρόδρομος ·
Εἰ ἀκμὴν ἐπιζητεῖς , πῶς ἐμαρτύρεις ;
διὰ τί ἐπὶ τοῦ βαπτίσματος ἔλεγες ·
ἴδε ὁ ἀμνὸς τοῦ θεοῦ , ὁ αἴρων τὴν ἁμαρτίαν τοῦ κόσμου ;
διὰ τί ἔλεγες ·
μέσος ὑμῶν ἔστηκεν , ὃν ὑμεῖς οὐκ οἴδατε ;
καὶ ὁ ἄνωθεν ἐρχόμενος ἐπάνω πάντων ἐστί ;
πῶς δὲ αὐτῷ προσεφώνεις τῷ σωτῆρι λέγων ·
κύριε , ἐγὼ χρείαν ἔχω ὑπὸ σοῦ βαπτισθῆναι ;
Οὐ σή ἐστιν ἡ φωνή ·
Κ ἀγὼ οὐκ ᾔδειν αὐτὸν , ἀλλ ὁ πέμψας με βαπτίζειν ἐν ὕδατι , αὐτός μοι εἶπεν ·
ἐφ ὃν ἂν ἴδῃς τὸ πνεῦμα καταβαῖνον ὡσεὶ περιστερὰν καὶ μένον ἐπ αὐτόν , οὗτος ἐστιν ;
Εἰ καὶ ἡ μαρτυρία σε τοῦ πατρὸς ἐβεβαίωσε καὶ ἡ ὄψις ἔπεισε καὶ σὺ ἐκήρυξας καὶ οἱ ἀκούσαντες ἐπίστευσαν , Διὰ τί ἀποθέμενος τὴν πρώτην γνῶσιν , ἀγνοίας ἀναλαμβάνεις σχῆμα ;
Οὐκ ἀγνοεῖ ὁ προφήτης , οὐκ ἀγνοεῖ τὸν δεσπότην , ὃν ἐν τῇ γαστρὶ προσεκύνησεν .
Οὐκ ἀγνοεῖ τὸν εὐεργέτην , ὃν καὶ διὰ τοῦ σκιρτήματος ἔδειξεν .
Οὐ μάχεται αὐτοῦ ταῖς φωναῖς ·
στηρίζει δὲ τῶν μαθητῶν τὰς γνώμας .
ἐπειδὴ γὰρ ἐν τῇ φυλακῇ ἦν  Τοῦτο γὰρ γέγραπται , ὅτι Ἰωάννης ὑπάρχων ἐν τῇ φυλακῇ ἀπέστειλε πρὸς τὸν Ἰησοῦν .
ἐπειδὴ ἐν τῇ φυλακῇ ἦν ὑπὸ Ἡρώδου βεβλημένος διὰ τὸν ἔλεγχον τῆς ἀκολασίας , ὡς δὲ προφήτης εἶδεν , ὅτι τὰ τῶν ἀγώνων εἰς τέλος προῆλθε καὶ μέλλει λοιπὸν ἐκδημεῖν ἐκ τοῦ κόσμου , καὶ πρὸς τὸν ἑαυτοῦ βραβευτὴν τρέχειν , πολὺς δὲ αὐτὸν περιεῖχεν ὅμιλος τῶν μαθητῶν , καὶ πολλοὶ αὐτὸν περιεστοίχιζον τῶν Ἰουδαίων , βουληθεὶς μὴ καταλιπεῖν τὴν ἀγέλην ἔρημον καὶ τοὺς ὑπ αὐτοῦ μαθητευομένους βουληθεὶς παραστῆσαι τῷ ἀληθινῷ διδασκάλῳ , οὐκ ἀποστέλλει πρὸς αὐτὸν μετὰ τῆς πεπαρρησιασμένης αὐτῷ πίστεως καὶ ὁμολογίας .
οὐκ εἶπε λοιπὸν Ἐπειδὴ ἐκδημῶ τοῦ σώματος , προσχωρήσατε τῷ Χριστῷ .
ἱκανὸς γάρ ἐστιν ὁ διδάσκαλος .
μαρτυρία γὰρ εὐχερὴς εἰς ὑποψίαν ἔρχεται .
ἀλλ ὅρα τὸ θαυμαστόν ·
ὡς προφήτης , ἵνα καὶ τὴν ὑποψίαν φύγῃ τῆς μαρτυρίας καὶ τὴν ἐνέργειαν αὐτὴν παραστήσῃ τῆς ἀληθείας 0 .
ἀποστέλλει τοὺς μαθητὰς πρὸς τὸν Ἰησοῦν , ἐννοήσας , μᾶλλον δὲ ὡς προφήτης , θεασάμενος , ὅτι κατὰ τὸν καιρόν , ὃν ἀπήρχοντο οἱ μαθηταί , εὑρίσκετο ὁ σωτὴρ θαύματα ποιῶν , ἵνα τῶν θαυμάτων γενόμενοι θεαταί , τῷ μὲν σχήματι θεωρήσωσι , τῇ δὲ ἀληθείᾳ τὸν σωτῆρα τοῦ κόσμου παραλάβωσιν 0 .
ἄλλο γάρ ἐστι μαρτυρῆσαι λόγῳ , ἄλλο εστὶ παραστῆσαι τῶν πραγμάτων τὴν ἀλήθειαν .
πορευθέντες φησὶν ἐρωτήσατε αὐτὸν καὶ εἴπατε ·
ἰωάννης λέγει ὁ βαπτιστής , αἰνιττόμενος , ὡς οὐκ ἐπελαθόμην τῶν ἐν τῷ βαπτίσματι , οἶδα ὃν ἐβάπτισα , λυτρωτὴν τὸν τοῦ κόσμου ἐγὼ ὁ λυτρώσεως δεόμενος .
ἦλθον οἱ μαθηταὶ καὶ περιεπάτησαν τῇ θύρᾳ τῆς ἀληθείας , ἀπῆλθον μαθεῖν καὶ εὑρέθη τὰ θαύματα διδάσκοντα .
λέγει γὰρ ὁ εὐαγγελιστής ·
ἐν ἐκείνῃ τῇ ὥρᾳ ὁ Ἰησοῦς πολλὰς νόσους ἐθεράπευσε καὶ πολλὰ δαιμόνια ἐξέβαλε καὶ πολλὰς θεραπείας ἐπετέλεσεν .
ἐν ἐκείνῃ τῇ ὥρᾳ 0 .
ποίᾳ 0 ;
καθ ἣν ἀπέστειλεν Ἰωάννης .
ὡς γὰρ προφήτης ἥρμοσε τῷ καιρῷ τῶν θαυμάτων τὴν ἀποστολὴν τῶν μαθητῶν .
Εἶτα οἱ ἀποσταλέντες φράζουσι τὴν βουλὴν τοῦ ἀποστέιλαντος , μᾶλλον δὲ αὐτῇ τῇ λέξει λέγουσιν ·
ἰωάννης ὁ βαπτιστὴς ἀπέστειλεν ἡμᾶς λέγων ·
ὁ σωτὴρ λέγει ·
πορευθέντες εἴπατε Ἰωάννῃ ἃ βλέπετε καὶ ἀκούετε .
οὐκ Ἰωάννῃ πέμπων ταῦτά φησιν , ἀλλ ἐκείνων διορθοῦται τὴν διάνοιαν .
Οὐ χρεία λόγου 0 .
ὀφθαλμῶν χρεία μαρτύρων καὶ γλώσσης μαρτυρούσης τὰ τῇ ὄψει θεαθέντα 0 .
τί δὲ εἴπωμεν ;
τυφλοὶ ἀναβλεπουσι καὶ χωλοὶ περιπατοῦσι .
Εἴπατε ταῦτα , εἲπατε ἐκείνῳ τῇ γλώσσῃ ·
εἴπατε ἑαυτοῖς τῇ γνώμῃ .
ἀπαγγείλατε τῷ μὴ δεομένῳ διὰ λόγου .
ἀπαγγείλατε ἑαυτοῖς ἃ οἴδατε διὰ τῶν πραγμάτων .
τυφλοὶ ἀναβλέπουσι , χωλοὶ περιπατοῦσι , λεπροὶ καθαρίζονται , νεκροὶ ἐγείρονται , πτωχοὶ εὐαγγελίζονται .
καὶ μακάριος ὃς ἐὰν μὴ σκανδαλισθῇ ἐν ἐμοί 0 .
μακάριός ἐστιν Ἰωάννης ἐὰν μὴ σκανδαλισθῇ  Οὐ γὰρ συνῄδει τοιαύτην τινὰ μεμερισμένην ἔννοιαν τοῦ προφήτου  , ἀλλὰ Μακάριός ἐστιν ὃς ἐὰν μὴ σκανδαλισθῇ ἐν ἐμοί .
ἀντὶ τοῦ μακάριοί ἐστε ὑμεῖς , ἐὰν μὴ σκαδαλισθῆτε .
τί ἐστι τὸ Μὴ σκαδαλισθῆτε ;
μακάριοί ἐστέ φησιν ἐὰν μὴ πρὸς τὸ σῶμα ἴδητε τὸ φαινόμενον καὶ ἀπ αὐτοῦ ἀρνήσησθε τὴν θεότητα , ἀλλ ἀπὸ τῶν θαυμάτων μάθητε τὸν ἐνεργοῦντα ἐν τῷ σώματι θεόν .
ἐνεργοῦντα δὲ λέγει θεὸν ἐν τῷ σώματι , οὐχ ὡς ἐνήργησεν ἐν προφήταις , οὐ δ ὡς ἐνήργησεν ἐν ἀποστόλοις , ἀλλ ἐνεργοῦντα , ὡς ἐνοικοῦντα καὶ συνημμένον καὶ ἀναλαμβάνοντα εἰς ἑαυτὸν τὴν πλάσιν τοῦ Ἀδάμ , τουτέστι τὴν ἀνθρωπότητα .
τυφλοὶ ἀναβλέπουσι .
καὶ τί πρὸς τὴν ἐρώτησιν , Σὺ εἶ ὁ ἐρχόμενος ;
μὴ γὰρ εἶπον , τί ἐργάζῃ ;
ποῖα σημεῖα γνωρίζεις ;
ἐρωτώμενος , Σὺ εἶ ὁ ἐρχόμενος ;
ἄλλο δείκνυσιν ·
ὅτι τοῦ ἐρχομένου σημεῖα ταῦτά ἐστι 0 .
καὶ πόθεν τοῦτο δῆλον , ὅτι τοῦ ἐρχομένου σημεῖα ταῦτά ἐστι 0 ;
ἐπειδὴ ἐμοὶ ἀπιστοῦσι πολλάκις καὶ πρὸς τὸ σῶμα βλέποντες καὶ σκανδαλιζόμενοι , ἐρωτήσωσιν Ἡσαΐαν τὸν πρὸ τῶν θαυμάτων τούτων ταῦτα τὰ θαύματα κηρύττοντα .
ἄκουε γὰρ Ἰσχύσατε χεῖρες ἀνειμέναι , καὶ γόνατα παραλελυμμένα 0 ·
παρακλήθητε οἱ ὀλιγόψυχοι τῇ διανοίᾳ ·
ἰσχύσατε , μὴ φοβεῖσθε .
ἰδοὺ ὁ θεὸς ἡμῶν , ἰδοὺ κύριος μετὰ ἰσχύος ἔρχεται 0 .
καὶ ὁ ἐρχόμενος τί ποιεῖ ;
ἀνοίγει τυφλῶν ὀφθαλμούς .
τότε ἀνοιχθήσονταί φησιν οφθαλμοὶ τυφλῶν .
πορευθέντες ἀπαγγείλατε Ἰωάννῃ , τυφλοὶ ἀναβλέπουσι ·
τότε ἀνοιχθήσονται οφθαλμοὶ τυφλῶν .
παράθες τῇ εὐαγγελικῇ λέξει λέξιν προφητικήν , ἵνα ἴδῃς τὸν προφήτην Ἰωάννην καὶ πρόδρομον σύνῳδα φθεγγόμενον τῷ Ἡσαΐᾳ .
τότε ἀνοιχθήσονται ὀφθαλμοὶ τυφλῶν ·
τυφλοὶ ἀναβλέπουσι ·
κωφοὶ ἀκούουσιν καὶ ὦτα κωφῶν ἀκούσεται ·
χωλοὶ περιπατοῦσι , τότε ἁλεῖται ὡς ἔλαφος ὁ χωλός 0 ·
καὶ τρανὴ ἔσται γλῶσσα μογιλάλων .
καὶ πότε ἐποίησε τρανὴν γλῶσσαν μογιλάλων ;
προσηνέχθη ποτὲ τῷ κυρίῳ ἄνθρωπος δαιμονιζόμενος , κωφὸς καὶ ἄλαλος , καὶ τί γέγονεν ;
ἀπολαβὼν αὐτὸν κατ ἰδίαν καὶ πτύσας , ἥψατο τῆς γλώσσης αὐτοῦ .
διὰ τί πτύει ὁ λόγῳ πάντα ποιῶν ;
τρὶς κέχρηται πτυέλῳ , τῷ ὀργάνῳ τούτῳ .
Εὑρίσκεις αὐτὸν ἐπὶ τριῶν θαυμάτων χρησάμενον τούτῳ τῷ φαρμάκῳ ·
ἐπὶ τοῦ ἐκ γενετῆς τυφλοῦ , ὅτε πτύσας πηλὸν ἐποίησε , καὶ ἐπὶ ἑτέρου τυφλοῦ , ἔπτυσεν εἰς τὰ ὄμματα αὐτοῦ , καὶ ἐπὶ τοῦ κωφοῦ καὶ μογιλάλου , ἔπτυσεν εἰς τὰ ὦτα αὐτοῦ .
τρίτον ἐχρήσατο τῷ φαρμάκῳ τούτῳ , οὐ δεόμενος αὐτοῦ , ἀλλὰ πρᾶγμα μυστικὸν ὑποτιθέμενος , ἐπειδὴ ἀπ ἀρχῆς ὁ διάβολος ταύτας τὰς αἰσθήσεις ἔβλαψε .
θεασαμένη γὰρ ἡ γυνὴ τὸ δένδρον ὅτι καλόν , θεασαμένη τῷ ὀφθαλμῷ καὶ ἀκούσασα ἐκ τοῦ ὄφεως 0 .
ποίῳ γὰρ μέρει 0 ;
τῇ ἀκοῇ , ἐπειδὴ ὁ ἰὸς τοῦ ὄφεως κατὰ τῆς ἀκοῆς ἔδραμε , καὶ διὰ τῆς ἀκοῆς πᾶσαν ἐπλήρωσε τὴν δεξαμενὴν τῆς ψυχῆς , καὶ ὅλος ἰοῦ ἐπληρώθη ὁ ἄνθρωπος , ὡς μὴ μόνον ἔχειν , ἀλλὰ καὶ διδόναι .
ἐπειδὴ ἐπληρώθησαν ἰοῦ , εὑρέθησαν καὶ ἰὸν φέροντες  Ἰὸς γὰρ ἀσπίδων ὑπὸ τὰ χείλη αὐτῶν  μετέδωκεν ἡ τοῦ ὄφεως πικρία καὶ τῷ ἀνθρώπῳ , καὶ ἀπὸ τοῦ ἀνθρώπου δέδωκεν εἰς ἄλλους 0 .
ἐπεὶ τοίνυν ἰὸς ὄφεως πτύελόν ἐστιν ὄφεως , εἰσάγει τὸ δηλητήριον ἀντιφάρμακον , τὸν ἰὸν πτυέλῳ .
λέγεται γὰρ φυσικῶς , ὅτι ὅπερ ἐστὶν ἰὸς ὄφεως ἀνθρώπῳ , τοῦτο τῷ ὄφει πτύελος ἀνθρώπου 0 .
ἀλλ ὁ μὲν ἐμὸς πτύελος τὸν αἰσθητὸν ὄφιν τροποῦται , ὁ δὲ τοῦ δεσπότου τὸν νοητόν 0 .
πτύει εἰς τὰ ὦτα , ἵνα τὸν ἰὸν ἀποπλύνῃ ·
καὶ ἀνοίγει τὴν γλῶσσαν λέγων ·
ἐφφαθά , ὅ ἐστι , διανοίχθητι .
ὃ γὰρ ἀπέκλεισεν ὁ διάβολος τῇ παραβάσει , ἤνοιξεν ὁ σωτὴρ τῇ φιλανθρωπίᾳ .
τὸν δὲ τυφλόν , οὐ τὸν ἐκ γενετῆς , ἀλλ ἕτερον παραλαβὼν ἔξω τῆς κώμης καὶ θεωρήσας , φησίν , εἰς τὸν οὐρανὸν ἐστέναξε , καὶ στενάξας προσέπτυσε τοῖς ὄμμασι τοῦ τυφλοῦ .
διὰ τί στενάζει καὶ διὰ τί προσπτύει ;
διὰ τί μὴ κελεύει ὡς αὐθεντῶν ;
διὰ τί μὴ ἰατρεύει ὡς θεός ;
διὰ τί ἀναβλεπει εἰς τὸν οὐρανὸν καὶ στενάζει ;
Οὐκ ἀπὸ τῆς θεότητος οὕτω φθέγγεται , ἀλλὰ τὸ σχῆμα καὶ τὸ φθέγμα τὸν Ἀδὰμ δείκνυσιν .
ἐπειδὴ γὰρ τὸν Ἀδὰμ ἐνεδύσατο τὸν πε σόντα καὶ ἐκλήθη Ἀδὰμ διὰ τὸ ἀναλαβεῖν πλάσμα τοῦ Ἀδάμ .
ὁ γὰρ πρῶτος ἄνθρωπος Ἀδὰμ εἰς ψυχὴν ζῶσαν 0 ·
ὁ δεύτερος Ἀδὰμ εἰς πνεῦμα ζωοποοῦν 0 .
ἀναβλέψας ἐστέναξεν ἐκ προσώπου τῆς ἀνθρωπότητος , μονονουχὶ διὰ τοῦ στεναγμοῦ κηρύττων τὴν βίαν τοῦ διαβόλου καὶ λέγων ·
ἰδοὺ τὸ πλάσμα πῶς ὕβρισται ;
ἰδοὺ τὰ ὄργανα τὰ ὑπ ἐμοῦ πλασθέντα πῶς ἡ τοῦ διαβόλου τυραννὶς ἀπέπνιξεν ;
ἐστέναξε συμπαθὼν τῇ ἀνθρωπότητι οὕτως ὑπὸ τοῦ διαβόλου πεπεδημένῃ , οὕτως ὑπὸ τῆς τυραννίδος τοῦ διαβόλου κατεχομένῃ .
ἐστέναξεν ·
ἔδειξε τὴν συμπάθειαν .
λοιπὸν δείκνυσι καὶ τὴν ἐνέργειαν .
καὶ προσπτύει τοῖς ὄμμασιν αὐτοῦ καὶ ἐπιτίθησι τὰς χεῖρας .
προσπτύει , ἵν ἀποπλύνῃ τὸν ἰόν .
ἐπιτίθησι τὰς χεῖρας , ἵνα δείξῃ τὸν πλάστην .
ἄλλως γὰρ οὐ γίνεται πλάσις ἢ χειρὸς θεοῦ ἐπικειμένης ·
χειρὸς δὲ νοητῆς 0 .
καὶ τούτῳ τῷ λόγῳ μαρτυρεῖ Δαυὶδ λέγων ·
σὺ ἔπλασάς με καὶ ἔθηκας ἐπ ἐμὲ τὴν χεῖρά σου .
ἐπέθηκεν αὐτῷ τὰς χεῖρας καὶ ἀνέβλεψε .
καὶ ἐρωτᾷ αὐτὸν ὁ σωτήρ ·
τί βλέπεις ;
βλέπω τοὺς ἀνθρώπους ὡς δένδρα περιπατοῦντας .
Οὐδέπω ἦν καθαρῶς ἀναβλέψας , ἀλλ ἠρέμα αὐγὴν ἔβλεπεν .
ἐπέθηκεν ἐκ δευτέρου τὰς χεῖρας ὁ Ἰησοῦς καὶ ἀνέβλεψεν καθαρῶς .
ἠτόνει γὰρ ἡ δύναμις ἐκ πρώτης προσβολῆς ὅλην τὴν ἀχλὺν διασκεδάσαι ;
διὰ τί ἡ πρώτη ἐπίθεσις τῆς χειρὸς ἀμαυρότερον ἔδειξε τὸ φῶς ·
ἡ δευτέρα δὲ καθαρὸν ἀπέδωκεν ;
ἵνα ἑρμηνεύση τὸ μυστήριον .
ὅτι ἡ πρώτη πλάσις οὐκ ἴσχυσεν ἰδεῖν καθαρῶς τὴν ἀλήθειαν , οὐ παρὰ τὴν ἀσθένειαν τοῦ τεχνίτου , ἀλλὰ παρὰ τὴν ἀμβλύτητα τῆς διανοίας .
ἡ δὲ δευτέρα ἀναγέννησις ἀπέδωκεν αὐτῷ καθαρῶς τὸ ὁρᾶν .
διὰ τοῦτο ὁ Παῦλος τῇ ἐσκοτισμένῃ ταύτῃ πλάσει φησι ·
σκοτισθήσεσθε διὰ τὴν ἀσύνετον ὑμῶν καρδίαν .
φάσκοντες γὰρ εἶναι σοφοὶ ἐμωράνθησαν .
ἐσκοτίσθη οὐχ ἡ πλάσις , ἀλλ ἡ ἀσύνετος αὐτῶν καρδία .
ὁ δὲ μακάριος Δαυὶδ τὸ σκεῦος τῆς γνώσεως παρασκευάζων τῷ θείῳ λόγῳ λέγει ·
προσέλθετε πρὸς αὐτὸν καὶ φωτίσθητε .
ἐπέθηκε τὰς χεῖρας , ἀνέβλεψε καὶ λέγει ·
βλέπω φησὶ τοὺς ἀνθρώπους ὡς δένδρα περιπατοῦντας , διὰ τὴν ζωτικήν δύναμιν , ἐπειδὴ κινούμενόν ἐστι καὶ μεταφερόμενον τὸ πλάσμα .
διὰ τί ὡς δένδρα βλέπει ;
ἐπειδὴ καὶ τὸν καιρὸν προλαμβάνει , καὶ ἀποβάλλει καὶ πρόσκαιρον ἔχει τὴν χρῆσιν .
μετὰ ταῦτα οὐ βλέπει ὡς δένδρα , ἀλλὰ βλέπει ἀνθρώπους 0 .
τὸ πρῶτον πλάσμα ἐοικὸς φυτείᾳ πεφυτευμένῃ καὶ ἀνασπωμένῃ 0 .
ἡ δὲ δευτέρα ἀναγέννησις τὸν ἄνθρωπον δείκνυσι καθαρόν , τὴν αὐτὴν εἰκόνα .
Εἰκὼν δὲ θεοῦ θανάτῳ οὐχ ὑποπίπτει .
Εἰ γὰρ ἀποθνήσκει ἡ εἰκών , ὑβρίζεται τὸ πρωτότυπον .
Οὕτως ἔδειξε δένδρα διὰ πάντων τὴν ἐνέργειαν ἀστράπτουσαν .
καὶ εἰκότως πρὸς τὸν ἐρωτήσαντα σχήματι ἀποκρίνεται τῇ ἀληθείᾳ .
Εἴπατε Ἰωάννῃ ἃ βλέπετε καὶ ἀκούετε ·
τυφλοὶ ἀναβλέπουσι , χωλοὶ περιπατοῦσι , νεκροὶ ἐγείρονται , πτωχοὶ εὐαγγελίζονται .
ποῦ εὐαγγελίζονται πτωχοί ;
πνεῦμα κυρίου ἐπ ἐμὲ , οὗ εἵνεκεν ἔχρισέ με , εὐαγγελίσασθαι πτωχοῖς ἀπέσταλκέ με .
Οὐκ ἀμφιβολίας τοίνυν ἡ ἐρώτησις , ἀλλὰ βεβαιοῦντος τοὺς μαθητὰς καὶ διεσχισμένην ἔχοντας τὴν καρδίαν μὴ μερίζεσθαι περὶ τὸν εὐεργέτην , ἀλλ εἰδέναι τὸν ἐλθόντα , καὶ ὅτι ἦλθεν 0 .
ἀλλὰ ζητεῖς τίς ὁ ἐλθών ;
ζητεῖς πόθεν ἦλθεν ;
ἐρωτήσωμεν .
ὁ θεὸς ἐκ Θαιμὰν ἥξει .
τί ἐστι Θαιμάν ;
κατὰ τὴν τῶν Σύρων γλῶσσαν καὶ Ἑβραΐδα ἡ μεσημβρία λέγεται .
ὁ θεὸς ἐκ Θαιμὰν ἥξει καὶ ὁ ἅγιος ἐξ ὄρους κατασκίου δάσεος 0 .
ποίου ὄρους κατασκίου 0 ;
ὄρος καλεῖ τὴν Σιὼν κατάσκιον , ἐπειδὴ τῇ θείᾳ δυνάμει ἐπεσκιάζετο .
καὶ τὸ θαυμαστόν , παρακαλῶ .
ἐντεῦθεν γὰρ ἀνακύπτει μέγα ζήτημα μεγάλης δεόμενον λύσεως .
ὁ μακάριος Ἀμβακοὺμ ἑρμηνεύων τὸν ἐλθόντα καὶ τίς ὁ ἐρχόμενος καὶ ὅτι θεός ἐστι καὶ θεὸς οὐ πάλαι γνωριζόμενος , ἀλλ ὢν μὲν πρὸ αἰώνων , ἐπὶ τέλει δὲ φανερούμενος τῶν αἰώνων , ἐξεπλάγη ὁ προφήτης 0 ·
ἐδέξατο πνεύματος ἁγίου ἐνέργειαν .
καὶ ἐπειδὴ προσεκύνει τὸν θεὸν νομίζων τὸν ὑπὸ Μωϋσέως κηρυττόμενον εἶναι θεὸν καὶ οὐκ εἶναι τὸν ἐκ θεοῦ θεόν  Ἁπλῆ γὰρ ἐδόθη πίστις ἐν ἀρχῇ ·
ἄκουε Ἰσραήλ , κύριος ὁ θεός σου , κύριος εἷς ἐστι .
τῇ λέξει μετρήσαντες οἱ προφῆται τὸ ῥῆμα , οὕτω διέκειντο ὡς θεὸν προσκυνοῦντες , οὐ μὴν ὁμολογοῦντες ἕτερον θεὸν υἱὸν θεοῦ .
τί οὖν γνωρίζεται τῷ προφήτῃ ;
ὅτι τοῦ προσκυνουμένου θεοῦ ἐστι θεὸς λόγος καὶ μέλλει φανεροῦσθαι τῇ οἰκουμένῃ καὶ ἐπιφαίνεσθαι τῷ κόσμῳ , οὐκ ἐν τῷ παρεῖναι γινόμενος , ἀλλ ὑπάρχων μὲν πρὸ τῶν αἰώνων , ἐν δὲ τῇ παρουσίᾳ γνωριζόμενος .
τί οὖν φησιν ὁ προφήτης ;
ἐπειδὴ ἤκουσε καὶ ἐξενίσθη , ὅτι θεὸς γνωρίζεται ἐκ θεοῦ , νέον κήρυγμα , νέος λόγος , νέος τῇ εὑρέσει , οὐ τῇ φύσει  Οὐκ ἔστι γὰρ ἐν σοὶ θεὸς πρόσφατος , οὐ δὲ προσκυνήσεις θεῷ ἀλλοτρίῳ .
φόβου πληρωθεὶς τὴν καρδίαν , ἄρχεται διὰ τῆς ἁγίας ᾠδῆς μελῳδεῖν τὴν θείαν παρουσίαν .
κύριε , εἰσακήκοα τὴν ἀκοήν σου καὶ ἐφοβήθην .
Εἰσακήκοας τὴν ἀκοήν μου ;
πρὸ γὰρ τούτου οὐκ ἀκήκοας ;
Οὐκ ἐγώ εἰμι ὁ λαλήσας ἐν τῷ ὄρει Σινᾶ ;
Οὐ διὰ Μωϋσέως ἐλάλησα ;
Οὐ διὰ τῶν προφητῶν ἐκήρυξα τῶν πρὸ σοῦ ;
Οὐ Δαυὶδ ἐκήρυξεν ;
ὁ γὰρ Ἀμβακοὺμ μετὰ πολλὰς γενεὰς τοῦ Δαυίδ 0 .
μετὰ γὰρ δεκατέσσαρας γενεὰς οὗτός ἐστιν ὁ ἐν Βαβυλῶνι παρελθών .
ἀπὸ γὰρ Δαυὶδ ἕως της μετοικεσίας Βαβυλῶνος γενεαὶ δεκατέσσαρες Εἰ τοίνυν ὁ προφήτης Ἀμβακοὺμ κατὰ τὸν χρόνον ἦν τῆς αἰχμαλωσίας Βαβυλῶνος , καὶ Μωϋσῆς καὶ Σαμουὴλ καὶ Ἡσαΐας καὶ Ἱερεμίας καὶ Ἠλίας καὶ Ἐλισσαῖος καὶ οἱ ἀκρότατοι τῶν προφητῶν πανταχοῦ τὸν θεὸν ἐκήρυξαν 0 .
κύριε ὁ θεὸς Ἀβραάμ , κύριε ὁ θεὸς Ἰσαάκ , κύριε ὁ θεὸς Ἰακώβ , ἐπάκουσον σήμερον ἐν πυρί .
ἕκαστος τῶν προφητῶν θεὸν ἐκήρυττον καὶ ἀκοῇ διεδίδοτο .
σὺ προφῆτα , ὁ μετὰ πολλοὺς γενόμενος προφήτας , διὰ τί πάλαι τετριμμένον τῇ συνηθείᾳ , τὸ ἤδη κατεχόμενον τῇ συνειδήσει , τὸ ἤδη κατεχόμενον τῇ γνώμῃ , τὸ ἤδη προλάμπον τῇ συνειδήσει τῶν πιστῶν , διὰ τί ὡς ξένον ἑρμηνεύεις καὶ μετὰ τρόμου λέγεις 0 ·
πόθεν ἀκήκοας ἢ τίς σοι ἀπήγγειλεν , ὦ προφῆτα ;
Οὐ καλῶς ἐξενίσθης , οὐ δὲ καλῶς ἐφοβήθης .
ὁ γὰρ κηρυττόμενος οὐ φόβον ἔχει , ἀλλ ἀληθείας χαρὰν ἀπεργάζεται , εὐφροσύνης πληροῖ .
ἀλλ ἐγώ , φησίν , οἶδα τί ἤκουσα .
πόθεν ἤκουσας ;
παρὰ τοῦ λαλοῦντος ἐν ἐμοὶ θεοῦ .
θεὸς γὰρ προφήταις οὐκ ἔξωθεν λαλεῖ , ἀλλ ἔσωθεν ἀκούεται ἤχῳ προφήτου καὶ ἔνδοθεν ἠχεῖται ;
Αὐτὸς μαρτυρεῖ ὁ Ἀμβακούμ ·
ἐπὶ τῆς φυλακῆς μου στήσομαι καὶ ἀκούσομαι τί λαλήσει ἐμοὶ κύριος ὁ θεός .
παρακαλῶ δέ , ὅτι ἐνέπεσον εἰς τὴν ὑπόθεσιν ταύτην , εὐγνωμόνως ὑμᾶς ἀκοῦσαι καὶ μακροθύμως , ἵνα μὴ παρέλθῃ τὸ νόημα ἁπλῶς , γυμνούμενον τῆς οἰκείας θεωρίας .
ἀναγκαῖον γὰρ ζητῆσαι ἀπὸ ποίας ἀφορμῆς εἰς ἀνάγκην κατέστη ὁ τοῦ θεοῦ λόγος 0 .
ἑρμηνευέτω ὁ προφήτης τὸν σωτῆρα ἢ ποίᾳ ὑποθέσει .
Οὐ γὰρ λαλεῖ ὁ θεὸς ἀργῶς μὴ ὑποκειμένου πράγματος .
καὶ ἀπαιτοῦντος θεοῦ τὴν διδασκαλίαν ὁ προφήτης Ἀμβακούμ , οὐδὲν ἔχων περὶ τὸ προκείμενον , οὔ τε ἵνα τέως τὸν σωτῆρα θεολογήσῃ , ἀλλὰ περὶ τῆς ἀνωμαλίας τῶν πραγμάτων ἐντυγχάνων τῷ θεῷ καὶ δεικνὺς ὅτι ἀνωμαλίας ὁ βίος γέμει καὶ ἀδικία δυναστεύει καὶ πλεονεξία τυραννεῖ , ἐντυγχάνει τῷ θεῷ .
κύριε , ἵνα τί μοι ἔδειξας κόπους καὶ πόνους , ἐπιβλέπειν ἐπὶ ταλαιπωρίαις ἀνθρώπων ;
ὡσεί τις λέγει ·
διὰ τί ἐγενήθην ;
ἵνα μάρτυς γένωμαι τῶν κακῶν τοῦ κόσμου ;
τί γὰρ εἶδες κακόν , ὦ προφῆτα ;
ἐνώπιόν μου γέγονε κρίσις , ἀντὶ τοῦ οὐκ ᾐδέσθησαν οὐ δὲ προφήτου ὀφθαλμούς .
λέγει πρὸ αὐτὸν ὁ θεός ·
θαυμάζεις ὅτι σε οὐκ ἐρυθριῶσιν ;
ἐνώπιον ἐμοῦ λαμβάνουσι καὶ οὐκ ἀδικοῦνται .
ἐνώπιόν μου γέγονε κρίσις καὶ ὁ κριτὴς λαμβάνει .
ὁ ἄρχων αἰτεῖ καὶ ὁ κριτὴς λόγους εἰρηνικοὺς ἐλάλησε , καταθύμιον τῆς ψυχῆς αὐτοῦ , οὐ κατὰ τὴν βούλησιν τοῦ νόμου , ἀλλ εἰς τὸ θέλημα τῆς ψυχῆς αὐτοῦ .
διὰ τοῦτο ἐξέρχεται τὸ κρίμα διεστραμμένον .
Εἶτα λέγει τῷ θεῷ ·
προνοητὰ τοῦ κόσμου , ὁ πάντων φειδόμενος , παρασιω πᾷς ἐν τῷ καταπίνεσθαι τὸν δίκαιον ὑπὸ τοῦ ἀσεβοῦς καὶ ποιεῖς τοὺς ἀνθρώπους ὡς τοὺς ἰχθύας τῆς θαλάσσης ἀλλήλους κατεσθίοντας , οἷς οὐκ ἔστιν ἡγούμενος ;
ὡς ταῦτα ἐνέτυχε καὶ ταῦτα ἔδειξεν , ὡς προφήτης ἄρχεται λέγειν μετὰ τὸ πληρῶσαι τὸν λόγον , Ἐπὶ τῆς φυλακῆς μου στήσομαι καὶ ἀκούσομαι τί λαλήσει ἐν ἐμοὶ κύριος καὶ τί ἀποκριθήσομαι πρὸς τὸν ἔλεγχόν μου .
ἰδοὺ ποίαν λύσιν τοῖς ζητήμασι δίδωσιν .
ἐρωτήσας περὶ τῆς ἀνωμαλίας τῶν πραγμάτων , διὰ τί παρορᾷ ταῦτα γινόμενα 0 ;
ἐπὶ τῆς φυλακῆς μου φησί στήσομαι .
τί ἐστι φυλακή ;
φυλακὴν λέγει ὁ δίκαιος τὸ μὴ προπετῶς λαλεῖν .
ὅταν τις , ἀδελφέ , ἀπορῇ τῶν πραγμάτων τῶν ἐν τῷ βίῳ τὸν τρόπον , οὐκ ὀφείλει προπετῶς ἀποκρίνεσθαι .
Οὐ προνοεῖ ὁ θεὸς τοῦ κόσμου ;
οὐ διαφέρεται τῶν γινομένων ;
κατέλιπε τὴν οἰκουμένην ;
οὐκ ἐφορᾷ τὴν γῆν ;
τὸν λαόν σου , κύριε , ἐταπείνωσαν καὶ τὴν κληρονομίαν σου ἐκάκωσαν ·
χήραν καὶ ὀρφανὸν ἀπέκτειναν καὶ προσήλυτον ἐφόνευσαν ·
καὶ εἶπαν ·
Οὐκ ὄψεται κύριος , οὐ δὲ συνήσει ὁ θεὸς τοῦ Ἰακώβ .
κατεψηφίσαντό σου ἀπρονοησίαν ·
Εἶπεν ἄφρων ἐν καρδίᾳ αὐτοῦ οὐκ ἔστι θεός , οὐ δὲ προνοεῖ ὁ θεός .
ἐγὼ δὲ ὁ προφήτης , εἰ καὶ δυσχεραίνω ἐπὶ τῇ ἀνωμαλίᾳ , ἀλλ οὐ προπετεύομαι .
ἐπὶ τῆς φυλακῆς μου στήσομαι , ἀντὶ τοῦ Φυλακῆς τῆς ἐμῆς οὐκ ἀφίσταμαι .
τὸ μὴ προπετῶς φθέγγεσθαι , μη δὲ ἀποφαίνεσθαι ἀπὸ ἀνθρωπίνων λογισμῶν πράγματα , ἀλλὰ ἀναμεῖναι θεοῦ διδασκαλίαν 0 .
ἐπὶ τῆς φυλακῆς μου στήσομαι .
φυλακὴν λέγει τὸ μηδὲν λαλῆσαι προπετῶς .
θοῦ , κύριε , φυλακὴν τῷ σώματί μου καὶ ἐπὶ τῆς φυλακῆς μου στήσομαι καὶ ἀκούσομαι τί λαλήσει ἐν ἐμοὶ κύριος ὁ θεὸς καὶ τί ἀποκριθήσομαι πρὸς τὸν ἔλεγχόν μου .
Οὐκ εἶπε Τί ἀποκριθῇ ὁ θεός , ἀλλὰ Τί ἀποκριθῶ ἐγώ .
διὰ γὰρ τοῦ αὐτοῦ προφήτου καὶ τὰ ἐγκλήματα καὶ ἡ λύσις τῶν ἐγκλημάτων 0 .
καὶ εἶπε κύριος πρός με , ἔσωθεν λαλῶν , οὐκ ἔξωθεν φθεγγόμενος ·
καθίσας γράψον ἐπὶ πυκτίου εἰς βιβλίον σαφῶς , ἵνα σαφῶς τρέχῃ ὁ ἀναγινώσκων , ἀντὶ τοῦ Εὔδηλα γράμματα , τρανά , φανερά , ἵνα μὴ ἡ δυσκολία τῆς ἀναγνώσεως ἐμποδίσῃ τὴν γνῶσιν , ἵνα σαφῶς τρέχῃ ὁ ἀναγινώσκων .
τί οὖν γράψω ;
ὅτι ὁ ἐρχόμενος ἥξει καὶ οὐ χρονιεῖ 0 .
ἐπειδὴ κριτὴν ζητεῖς δίκαιον ἐρευνῶντα τὰ ὑπὸ τῆς δυναστείας κρυπτόμενα , ζητοῦντα τὰ ἁμαρτήματα ·
ἐπειδὴ κριτὴν ζητεῖς ἐρευνῶντα τὰ γινόμενα , εὐθέως ἀπαιτοῦντα πάντα τὰ παρανόμως κατασκευαζόμενα , ἥξει ὁ κριτής .
καὶ οὐ λέγει Ἰδοὺ ἤξω , ἀλλ Ἰδοὺ ἥξει .
ἐγώ σε κριτὴν ζητῶ .
τίς ἔσται ἄλλος παρὰ σὲ ἐρχόμενος καὶ κρίνων ;
Εἰ δὲ ὁ ἐρχόμενος ἥξει καὶ οὐ χρονιεῖ .
ὁ δὲ δίκαιος ἐκ πίστεως ζήσεται , μὴ τῇ ὄψει κρίνων , ἀλλὰ τῇ πίστει ταμιευόμενος τὴν ἀλήθειαν .
ὅτι ὁ ἐρχόμενος ἥξει 0 .
ποῖος ἐρχόμενος 0 ;
μηδὲν ἄλλο γράψῃς .
λύσις πάντων τῶν ζητημάτων Χριστοῦ παρουσία 0 .
ὁ ἐρχόμενος ἥξει .
ὅπου Χριστὸς λύεται ζήτημα 0 ·
ὅπου Χριστὸς λύεται φόβος καὶ δειλία 0 .
ἐδειλίασάν ποτε ἐν τῇ θαλάσσῃ οἱ μαθηταὶ καί φησι ·
θαρσεῖτε , ἐγώ εἰμι .
μὴ φοβεῖσθε .
χριστοῦ παρουσία , λύσις πάντων τῶν κακῶν 0 .
ὁ ἐρχόμενος ἥξει καὶ οὐ χρονιεῖ .
ὁ δὲ δίκαιος ἐκ πίστεως ζήσεται .
ἐὰν πιστεύῃς ὅτι ἔρχεται ὁ δίκαιος κριτὴς ἀποδοῦναι ἑκάστῳ κατὰ τὴν πρᾶξιν αὐτοῦ καὶ μὴ ἀρνήσῃ πρὸς τὴν βραδύτητα τὴν φαινομένην ὁρῶν , ἀλλὰ ἀναμένῃς τὴν ἀλήθειαν τὴν ἀψευδῆ , ζήσῃ ἐκ πίστεως .
τοῦτον τὸν λόγον ὁ θεῖος ἀπόστολος εἰς τὸν σωτῆρα ἐκλαμβάνων 0 .
Οὐ γὰρ ἡμεῖς ταῦτα θεωροῦμεν , ἀλλὰ τοῖς ἁγίοις ἡμῶν πατράσι καὶ διδασκάλοις ἀκολουθοῦμεν , τοῖς οὕτω θεωρήσασι περὶ τοῦ σωτῆρος .
ἀδελφοὶ ἅγιοι , κλήσεως ἐπουρανίου μέτοχοι , φυλάξατε τὴν ἀρχὴν τῆς πίστεως .
ὅτι μικρὸν ὅσον ὁ ἐρχόμενος ἥξει καὶ οὐ χρονιεῖ 0 .
ἐὰν ὑποστείλητε , οὐκ εὐδοκεῖ ἡ ψυχή μου .
ἡμεῖς δὲ , ἀδελφοί , οὐκ ἐσμὲν ὑποστολῆς τέκνα , ἀλλὰ πίστεως εἰς περιποίησιν ψυχῆς .
ὁ ἐρχόμενος ἥξει ·
ἥξει πάντως καὶ κρινεῖ .
ἰδοὺ ὁ θεὸς ἡμῶν κρίσιν ἀνταποδίδωσι καὶ ἀνταποδώσει ·
αὐτὸς ἥξει .
ὅπου ἡ παρουσία , ἐκεῖ καὶ ἡ κρίσις , παρουσία ἡ ἔνδοξος , ἡ μέλλουσα , ὅτε σαλπίσει ὁ ἄγγελος καὶ πάντες ἀναστήσονται οἱ ἐν τοῖς μνημείοις 0 1 .
ταῦτα ἀκούσας ὁ προφήτης καὶ διαλεχθεὶς τῷ θεῷ , ἕτερον δὲ ἀκούσας κριτὴν καὶ δεσπότην ἐρχόμενον , εὐθέως ἀναβοᾷ , ἐκπλήξεως πληρωθεὶς τὴν διάνοιαν , προσλαλεῖ λοιπὸν τῷ κηρυχθέντι ·
κύριε , εἰσακήκοα τὴν ἀκοήν σου καὶ ἐφοβήθην ·
κατενόησα τὰ ἔργα σου καὶ ἐξέστην , πῶς ἐν μέσῳ δύο ζώων γνωσθήσῃ .
πολλοῖς μὲν ἔδοξεν εἰπεῖν τὸ ἐν μέσῳ δύο ζώων γνωσθήσῃ , τουτέστι ζωῆς μιᾶς τοῦ αἰῶνος τοῦτο καὶ τοῦ μέλλοντος .
πολλοῖς δὲ πάλιν , ἐν μέσῳ δύο λαῶν 0 .
πανταχοῦ δὲ τὸ ἀσφαλὲς ἕστηκε , τὸ μεταξὺ τῆς πρώτης διαθήκης καὶ τῆς δευτέρας .
ταῦτα γάρ ἐστι τὰ ζῶα τὰ λογικά , πάντας ἡμᾶς ζωοποιοῦντα .
τὰ γὰρ θεῖα ῥήματα ζωοποιὸν ἔχει δύναμιν .
ἐν μέσῳ δύο ζώων γνωσθήσῃ .
ἐν τῷ ἐγγίζειν τὰ ἔτη ἐπιγνωσθήσῃ , ἐν τῷ παρεῖναι τὸν καιρὸν ἀναδειχθήσῃ .
Οὐδέπω γὰρ ἐπεγνώσθης , ἀλλ  Ἐν τῷ ἐγγίζειν τὰ ἔτη 0 ;
ἀντὶ τοῦ Περὶ τὸ πλήρωμα τῶν καιρῶν τότε μέλλεις γνωρίζεσθαι , τότε μέλλεις κηρύττεσθαι .
τοῦτο οὖν ἤκουσα , καὶ ἐφοβήθην ·
κατενόησα τὰ ἔργα σου καὶ ἐξέστην .
ποῖα ἔργα κατενόησας ;
ὅτι ὁ ποιητὴς τοῦ οὐρανοῦ καὶ τῆς γῆς μέχρι τοῦ νῦν λανθάνει τὸν κόσμον 0 .
ἐν γὰρ τῷ κόσμῳ ἦν καὶ ὁ κόσμος δι αὐτοῦ ἐγένετο καὶ ὁ κόσμος αὐτὸν οὐκ ἔγνω .
Οὐκ εἶπε Γενηθήσῃ ·
οὐκ εἶπε Πλασθήσῃ , ἀλλὰ Γνωσθήσῃ .
τῇ μὲν φύσει αἰώνιος 0 ·
τῇ δὲ γνώσει νέος 0 .
ἐν τῷ παρεῖναι τὸν καιρὸν ἀναδειχθήσῃ , τουτέστι ·
βασιλεὺς ἀναγορευθήσῃ .
Εἶτα εἰπὼν τοῦτο , ἐπάγει τὴν οἰκονομίαν .
ὁ θεὸς ἡμῶν ἀπὸ Θαιμὰν ἥξει , τουτ έστιν , ἐκ μεσημβρίας Καὶ ὁ ἅγιος ἐξ ὄρους κατασκίου δάσεος 0 .
ὄρος κατάσκιον τὴν ἁγίαν παρθένον καὶ θεοτόκον καλεῖ .
τινὲς δὲ καὶ εἰς τὸ τῆς Σιὼν ὄρος τοῦτο ἐκλαμβάνουσι .
τῇ γὰρ θείᾳ δυνάμει ἐπεσκιάζετο .
ἔκαμψεν οὐρανοὺς ἡ ἁρετὴ αὐτοῦ καὶ τῆς συνέσεως αὐτοῦ πλήρης ἡ γῆ 0 .
ἄρχεται λοιπὸν ὡς φίλῳ διαλέγεσθαι καὶ γνωρίμῳ .
ἐξῆλθες εἰς σωτηρίαν λαοῦ σου τοῦ σῶσαι τοὺς χρηστούς σου ·
ἐπεβίβασας τοὺς ἵππους σου ἐφ ὕδατα θαλάσσης .
ποίους ἵππους 0 ;
τοὺς ἀποστόλους .
θάλασσαν δὲ τὸν κόσμον , Οὐαὶ πλῆθος ἐθνῶν πολλῶν , ὡς θάλασσα κυμαίνουσα , οὕτω ταραχθήσεσθε 0 .
ἐπεβίβασας εἰς θάλασσαν τοὺς ἵππους σου ταράσσοντας ὕδατα πολλά .
ταραχῆς ἐπληροῦτο ἡ οἰκουμένη .
ἤκουσαν νέον κήρυγμα , ξένον βασιλέα , καινὴν νομοθεσίαν καὶ διδασκαλίαν .
Οὕτως ἐταράχθησαν ὡς εἰς Μακεδονίαν ἐλθόντος τοῦ μακαρίου Παύλου βοῆσαι τοὺς ἐν Μακεδονίᾳ .
Οἱ τὴν οἰκουμένην ἀναστατώσαντες , οὗτοι καὶ ἐνθάδε πάρεισιν .
ἐταράττετο ἡ ἀπιστία ·